burgasdotpro/wikipedia huggingface dataset:
Kálalova ulica

Kálalova ulica (do roku 1921 Kunigsfelderova ulica) bola ulica v Bratislave od roku 1921 do roku 1975. Bola to ulica na Vydrici za Vydrickou bránou.
V roku 1765 Malá Vydrica (Glein Wedritz) zaberala severnú časť Kálalovej ulice po Prídavkovu ulicu. V roku 1880 mala 5 domov.
Zanikla v súvislosti s rekonštrukciou Rybného námestia a výstavby Mostu SNP. Pôvodne tu bola radová domová zástavba.
Nachádzala sa v mieste dnešného dopravného ostrovčeka vo vnútri estakády na Most SNP.
Osada svätého Mikuláša

Osada svätého Mikuláša bola pôvodne stredoveké osídlenie, ktoré patrilo bratislavskému hradnému panstvu. Vytvorilo sa v okolí Kostola svätého Mikuláša. Tento kostol vyhorel, na jeho mieste bol neskôr postavený nový kostol, ktorý bol murovaný na rozdiel od pôvodného dreveného.
Osada bola pričlenená k mestu ako Bratislavské podhradie v roku 1848.
Mockovo námestie

Mockovo námestie (do roku 1945 Steinwallovo námestie) bolo malé námestie v Bratislave v Podhradí pri Dunaji v smere predĺženej myslenej čiary dnešnej Čelakovského ulice.
Zaniklo prestavbou dunajského nábrežia. V roku 1880 malo 6 domov.
Nachádzalo sa približne na mieste dnešného námestia F. X. Messerschmidta.
Sarah Arató

Sarah Arató (* 2. máj 1994) je slovenská divadelná, filmová a televízna herečka.
Vyštudovala hudobno-dramatický odbor na konzervatóriu v Bratislave a v roku 2020 absolvovala VŠMU v Bratislave. Účinkuje v divadle Astorka a v Slovenskom národnom divadle sa podieľala na inscenácii Viliama Klimáčka "Zjavenie (hrobárova dcéra)".
Od troch rokov vyrastala v Stupave a od trinástich rokov žije v Bratislave.
14,5 × 114 mm

14,5 × 114 mm je náboj pre ťažké guľomety a veľkorážové pušky používaný v bývalom Sovietskom zväze, krajinách Varšavskej zmluvy, v Rusku a ďalších krajinách.
Pôvodne bol vyvinutý pre protitankové pušky PTRS a PTRD a neskôr bol použitý pre ťažký guľomet KPV, ktorý tvoril základ protilietadlových zbraní radu ZPU, ktorý stal hlavnou výzbrojou obrnených transportérov radu BTR ako BTR-60 až BTR-80.
Ide o najväčší používaný vojenský puškový náboj.
Samu Haber

Samu Aleksi Haber (* 2. apríl 1976, Helsinki, Fínsko) je fínsky spevák, gitarista a skladateľ. Je hlavným spevákom a frontmanom pop rockovej skupiny Sunrise Avenue.
Haber v roku 1992 založil skupinu Sunrise so svojím priateľom Janom Hohenthalom. Hohenthal odišiel zo skupiny v roku 2002, keď sa chcel sústrediť na svoju sólovú kariéru. V roku 2002 Haber zmenil názov skupiny na Sunrise Avenue. V rokoch 2002 až 2005 navštívil Haber 102 nahrávacích spoločností a agentov, ktorí sa snažili nájsť vydavateľstvo pre hudbu Sunrise Avenue. Prvý album vznikol za finančnej pomoci Haberovho priateľa Mikka Virtala, ktorý predal svoj dom, aby zaplatil náklady na štúdio.
Haber je fanúšikom ľadového hokeja a jeho obľúbeným tímom je Helsingfors IFK. Haber hrával hokej za Espoon Kiekkoseura do 14 rokov ako obranca a zúčastňoval turnajov aj v Kanade a USA. Medzi ďalšie Haberove záľuby patrí tréning so závažím a jogging.
Haberova skupina Sunrise Avenue vydala tri štúdiové albumy, z ktorých sa predalo viac ako 2 000 000 kópií a 2 000 000 singlov po celom svete. Haber je hlavným textárom Sunrise Avenue a všetky piesne skupiny napísal sám alebo s producentom a skladateľom. Posledný medzinárodný hit, „Hollywood Hills“, Haber napísal sám.
Haber pracuje ako co-manager pre nové fínske hudobné skupiny a umelcov spolu s CoMusic Management. V rokoch 2007 a 2010 vlastnil štúdio Sonic Kitchen s producentmi Jukkom Backlundom a Akuom Sinivalom. Haberov vojenský status je seržant fínskeho námorníctva.
Rodina Haberovho otca je z Nemecka, ale jeho rodina vždy žila vo Fínsku.
Haber má jednu sestru Sannu (* 23. január 1978) a jedného brata Santtu (* 29. január 1989).
V roku 2020, Haber sa spojil s Reom Garveym ako trénerský tím dvoch na tému "The Voice of Germany", vyhral sezónu, ale bol aj sólovým trénerom v rokoch 2013, 2014, 2016 a 2017.
Kyselina izoasparágová

Kyselina izoasparágová (izoaspartát, izoaspartyl, β-aspartát) je reziduum izomérne s kyselinou asparágovou. Je to β-aminokyselina s posunutou karboxylovou skupinou oproti aspartátu. Izoaspartát nie je samostatnou aminokyselinou, je to len reziduum vystupujúce v proteínoch - vzorcom je ekvivalentná aspartátu, ale v bielkovinách sa viaže γ-karboxylovou skupinou namiesto α-karboxylovej skupiny. Karboxylová skupina bočného reťazca sa teda stáva súčasťou hlavného reťazca peptidu. Táto zmena je spôsobená chemickou reakciou, v ktorej dusíkový atóm nasledujúcej peptidovej väzby nukleofilne atakuje γ-uhlík bočného reťazca asparagínu alebo kyseliny asparágovej (označené čiernou farbou hore na obrázku), čím vzniká sukcínimidový medziprodukt (označený červenou). Hydrolýzou tohto medziproduktu vznikajú dva produkty, buď kyselina asparágová (označená čiernou v ľavej časti obrázka) alebo kyselina izoasparágová, čo je β-aminokyselina (označená zelenou na obrázku dole). V tejto reakcii dochádza i k deamidácii asparagínu. V procese môže dôjsť k racemizácii, čo vedie k tvorbe -aminokyselín.
Kinetika tvorby izoaspartylu.
Reakcie, pri ktorých dochádza k tvorbe izoaspartylu, by mohli byť jedným z faktorov limitujúcich polčas života bielkovín.
Tvorba izoaspartylu prebieha omnoho rýchlejšie, ak v peptidovom reťazci za asparagínom nasleduje malá, flexibilná aminokyselina (napríklad Gly) s odhalenou peptidovou väzbou. Tieto reakcie prebiehajú omnoho rýchlejšie aj pri vyššom pH (&gt;10) a vyšších teplotách.
Oprava.
-Izoaspartylmetyltransferáza opravuje izoasparátové a -aspartátové reziduá tým, že napojí metylovú skupinu na karboxylovú skupinu bočného reťazca, čím vznikne ester. Ester sa rýchlo a spontánne premení na sukcínimid (označený v obrázku červenou) a náhodne sa premení na kyselinu asparágovú (označenú čiernou) alebo naspäť na izoaspartát (označený zelenou), čo umožní ďalší pokus.
Tour Franklin

Tour Franklin (v rokoch "Tour PB3/PB4") je mrakodrap nachádzajúci sa na predmestí Paríža Puteaux v štvrti La Défense. 115 metrov vysoká veža postavená v roku 1972 patrí k druhej generácii mrakodrapov La Défense. Jeho dizajn spočíva v fúzii menšej veže do väčšej.
Železničná nehoda pri Chua-lien

Železničná nehoda pri Chua-lien bola mimoriadna udalosť, ktorá sa stala 2. apríla 2021 neďaleko východotaiwanského pobrežného mesta Chua-lien. Vlak s ôsmimi vozňami Taroko Express smeroval do taiwanskej metropoly Tchaj-pej z mesta Tchaj-tung na juhovýchode ostrova. Zahynulo najmenej 54 ľudí a zranilo sa zhruba 202 ďalších, v čase nešťastia vlak viezol 488 cestujúcich. Podľa medializovaných informácií sa vlak vykoľajil, keď na koľajisko spadol zle zaparkovaný nákladný automobil údržby susedného diaľničného projektu. Ide o najhoršiu vlakovú nehodu na Taiwane za posledných 40 rokov.
K nehode došlo na začiatku tradičného niekoľkodňového sviatku predkov, keď sa na Taiwane vydáva na cesty veľké množstvo ľudí.
Jakub Švec (herec)

Jakub Švec (* 1. september 1998, Banská Bystrica) je slovenský herec.
Cestoviny (rozlišovacia stránka)

Cestoviny môže byť:
Nottingham Business School

Nottingham Business School je jednou z 10-tich fakúlt v rámci Nottingham Trent University nachádzajúca sa severne od centra mesta Nottinghame v Anglicku. Vznikla v roku 1980 a od roku 2010 fakulta sídli v obnovenej budove Newton a Arkwright. Prestavba premenila dve z vlajkových budov univerzity (ktoré sú uvedené na zoznam II. Stupňa) na ultramoderný komplex prepojený presklenou spojovacou budovou. Nottingham Business School (často skrátene NBS) sa nachádza v Newton Building. Škola ponúka kvalifikácie od vysokoškolských bakalárskych až po postgraduálne, magisterské a doktorské stupne.
Profesor Baback Yazdani je dekan a dohliada na päť akademických odborov:
Spolu s Katedrou financií Národohospodárskej fakulty Ekonomickej univerzity v Bratislave zabezpečujú spojený diplom (joint degree) v programe Medzinárodné financie.
Akreditácie.
Nottingham Business School získala akreditácie od odborných inštitúcii, ako sú Association of Chartered Certified Accountants (ACCA), CFA Society of the UK, Chartered Institute of Marketing (CIM), The Chartered Institute of Management Accountants (CIMA), The Chartered Institute of Personnel and Development accreditation (CIPD), Chartered Institute of Public Finance (CIPFA), Chartered Management Institute (CMI), EPAS, EdUniversal 2013 (3 Palmes), Institute of Chartered Accountants in England and Wales (ICAEW) a QS Stars.
NBS je akreditovaná inštitúciami EQUIS a AACSB, čo ju radí medzi prvé 1% ekonomických fakúlt (business schools) na svete. Je iba jednou z 19 ekonomických fakúlt vo Veľkej Británii, ktorá má obidve akreditácie.
Nottingham Business School sa umiestnila na 95. mieste v zozname najlepších európskych obchodných škôl podľa časopisu Financial Times v roku 2017 a 93. na zozname svetových Masters programov v oblasti manažmentu (management list). 
Joint degree s Ekonomickou univerzitou v Bratislave.
Katedra financií Národohospodárskej fakulty Ekonomickej univerzity v Bratislave zabezpečuje spolu s fakultou Nottingham Business School na Nottingham Trent University spojený diplom na druhom stupni štúdia v akreditovanom programe Medzinárodné financie a International Finance. Absolventi tak majú možnosť získať súčasne slovenský titul Inžinier (Ing.) a medzinárodné uznavaný akademický titul Master of Science (MSc.).
Dancing with the Devil... the Art of Starting Over

Dancing with the Devil... the Art of Starting Over je siedmy štúdiový album americkej speváčky Demi Lovato, ktorý vyšiel 2. apríla 2021 prostredníctvom vydavateľstva Island Records. Album sleduje speváčkino časové obdobie mimo pozornosti médií, ktoré nasledovalo po hospitalizácii kvôli predávkovaniu drogami v roku 2018. Projekt vyšiel spolu s dokumentárnou sériou YouTube Originals s názvom "Demi Lovato: Dancing with the Devil", ktorá hovorí o speváčkinom sebauzdravovaní.
Na predobjednanie bolo k dispozícii niekoľko verzií albumu, vrátane alternatívnych dizajnov balení a exkluzívnej edície Target s bonusovými skladbami. Digitálne vyšlo rozšírené vydanie albumu, ktoré obsahovalo tri bonusové skladby. "Dancing with the Devil... the Art of Starting Over" sa čiastočne oneskoril aj kvôli pandémii COVID-19; predchádzajú mu tri single: jej comebackový singel „Anyone“, „What Other People Say“ so Samom Fischerom a „Dancing with the Devil“. Skladby, na ktorých spolupracovali Ariana Grande, Saweetie a Noah Cyrus sú uvedené v štandardnej verzii albumu, zatiaľ čo piesne so Samom Smithom a Marshmello sú v digitálnom vydaní albumu.
Formula 2 v roku 2021

Sezóna 2021 Formuly 2 bola piatým ročníkom šampionátu FIA Formula 2. Šampionát je sprievodnou sériou Formuly 1. Všetci jazdci pretekajú v identických monopostoch so šasi Dallara F2 2018 a preplňovaným šesťvalcovým vidlicovým motorom od Mecachrome. Pneumatiky dodáva Pirelli.
V hlavnom preteku Veľkej ceny Saudskej Arábie získala Prema Racing, Pohár konštruktérov s Robertom Shwartzmanom a Oscarom Piastrim. Druhý menovaní, Oscar Piastri, získal počas prvého šprintu na Veľkej cene Abu Zabí titul pred jeho tímovým kolegom a Guanyu Zhouom.
Kalendár.
Zmeny v kalendári.
V dôsledku úsporných opatrení bol formát pretekov upravený. Formula 2 a Formula 3 už nebudú súčasťou rovnakého pretekárskeho víkendu, ale budú sa striedať. Tým dôjde k zníženiu počtu destinácií, preto bol počet závodov v sériách zvýšený z dvoch na tri. Vďaka novému formátu bude možné znížiť náklady hlavne u tímov, ktoré sa zúčastňujú oboch šampionátov a budú tak môcť lepšie nakladať so svojimi zamestnancami.
Zmeny v športových pravidlách.
Počas pretekárskeho víkendu sa po novom, každú sobotu idú dva šprinty a v nedeľu hlavný závod s povinnou zástavkou v boxoch. Piatočna kvalifikácia urči poradie pre hlavný závod a prvý šprint, vo ktorom si prvá desiatka jazdcov si prehodí poradie. Poradie jazdcov vo druhom šprinte určia výsledky prvého šprintu, pričom si desať najlepších opäť prehodí poradie. Z dôvodu vyššieho počtu pretekov, budú tímy vybavené extra sadou pneumatík navyše.
Živena (spolok)

Živena, spolok slovenských žien je najstarší ženský spolok na Slovensku. Spolok vznikol v Rakúsko-Uhorsku v roku 1869. V súčasnosti funguje ako občianske združenie, ktorého cieľom je hľadať špecifiká ženského prístupu v politickej, ekonomickej, sociálnej a súkromnej sfére a možnosti sebarealizácie a osobnostného rastu. Od roku 2022 je predsedníčkou Živeny Alena Heribanová.
Dejiny.
Živena vznikla ako prvý ženský spolok na Slovensku 4. augusta 1869 v Turčianskom Svätom Martine. Pri jej zrode stáli národovci Ambro Pietor, Viliam Pauliny-Tóth, Martin Čulen a Mikuláš Štefan Ferienčík, ktorí cez noviny vyzvali ženy a zorganizovali ustanovujúce zhromaždenie spolku. Cieľom spolku malo byť vzdelávania slovenských žien v oblasti financií, varenia, výchovy detí a kultúry.
Živena pre lepšie šírenie svojich myšlienok začala vydávať "Almanach Živeny", "Letopisy Živeny" (v rámci redakcie Svetozára Hurbana Vajanského, prvý ženský časopis "Dennica" (v rámci redakcii Terézie Vansovej) a vlastný literárny spolkový časopis "Živena" (iniciovaný Elenou Maróthy-Šoltésovou). V roku 1887 Živena zorganizovala v Turčianskom Svätom Martine veľmi úspešnú výstavu slovenských výšiviek a zaoberala sa zberom a uchovávaním slovenských krojov a piesní. V roku 1919 spolok založil tiež prvú vlastnú školu Živeny a v roku 1922 prvé jasle na území Slovenska. V roku 1948 založili pri spolku aj národopisnú skupinu, na návrh členky Ľuby Pavlovičovej-Bakovej nazvanú Lúčnica. V roku 1955 bola Živena násilne rozpustená a jej meno „Živena“ používal novovytvorený Socialistický zväz žien na označenie svojho vydavateľstva.
Živena bola obnovená opäť v roku 1990. Zaregistrovaná bola vďaka spisovateľke Hane Zelinovej, etnografke Ľube Pavlovičovej-Bakovej, libretistke Jele Krčméry-Vrteľovej či ekonómke Zore Breierovej.
Cat (Unix)

cat je štandarná unixová utilita, ktorá číta sekvenčne súbory a ich obsah vypisuje na štandardný výstup. Názov je odvodený z  (spájať, zreťazovať).
História.
codice_1 bol súčasťou už raných verziách Unixu (napr. vo Version 1). V PDP-7 nahradil predtým existujúcu utilitu codice_2, ktorá vypisovala obsah jedného súboru na obrazovku.
Verziu codice_1 zahrnutá v GNU coreutils napísal Torbjorn Granlund a Richard Stallman.
Použitie.
Single Unix Specification definuje činnosť codice_1 ako čítanie súborov v poradí, ako boli zadané ako argumenty programu, a zápis ich obsahu, v rovnakom poradí, na štandardný výstup. Špecifikácia určuje podporu jedného parametra "u" – nebufferovaný výstup (), t. j. každý bajt je hneď po načítaní zapísaný na výstup. Niektoré operačné systémy, napr. tie ktoré používajú GNU Coreutils to robia štandardne a tento parameter ignorujú.
Ak je ako názov súboru zadaný spojovník ("-"), potom codice_1 číta zo štandardného vstupu. Spojovník sa môže uviesť aj ako položka pri čítaní viacerých súborov. Pokiaľ nie je uvedený žiaden súbor, codice_1 číta iba zo štandardného vstupu.
Syntax príkazu je:
 cat [parametre] [názvy súborov]
Parametre.
Príklady niektorých parametrov codice_1:
V preklade:
Použitie.
codice_1 môže byť použitý v rúre, kde sa obsah súborov dodá programu, ktorý očakáva (textové alebo binárne) dáta zo štandardného vstupu. codice_1 pri zreťazení neodstraňuje netextové bajty. Zreťazenie má dva hlavné varianty použitia – pre textové súbory a pre formátovo-kompatibilné typy binárnych súborov.
Spájanie textov je limitované na textové súbory, ktoré používajú rovnaké kódovania, napríklad ASCII. codice_1 nie je použiteľné na spájanie textov, ktoré obsahujú Unicode Byte Order Mark alebo ktoré majú rozdielne kódovania.
Pre mnohé (štruktúrované) binárne dáta, výsledná kombinácia súborov môže dávať nesprávne výsledky, napríklad kvôli jedinečným hlavičkám a pätám, ktoré budú v pospájanom výstupe duplikované. Pre niektoré typy mediálnych súborov je však takto spracovaný výsledok korektný, čo umožňuje efektívne pridávať ďalšie sekcie k existujúcemu súboru. Zvlášť niektoré video streamy sa môžu takto spájať bez problémov, napríklad formát MPEG streamov (MPEG-1 a MPEG-2) alebo DV (Digital Video).
Scuderia AlphaTauri

Scuderia AlphaTauri bol (2020-2023) taliansky tím a konštruktér, ktorý preteká vo Formule 1. Je jedným z dvoch tímov, ktoré vlastní Red Bull; druhým je Red Bull Racing. Tím do roku 2019 pretekal pod názvom Toro Rosso, no od roku 2020 bol premenovaný kvôli propagácii značky módneho oblečenia AlphaTauri. Tím už nie je prezentovaný ako dcérsky tím Red Bull Racing, ale jeho sesterský tím.
História.
2020.
V debutovej sezóne boli tímovými jazdcami Pierre Gasly a Daniil Kvyat. Gasly dosiahol svoje prvé víťazstvo počas Veľkej ceny Talianska a zároveň sa stal prvým francúzskym jazdcom, ktorý vyhral Veľkú cenu od roku 1996, kedy Olivier Panis vyhral Veľkú cenu Monaka.
2021.
Pre rok 2021 Kvyata nahradil japonský jazdec Yuki Tsunoda, ktorý rok predtým dosiahol tretie miesto v šampionáte Formuly 2.
Tac

tac je linuxový príkaz, ktorý umožňuje riadok-po-riadku zobraziť obsah súborov, ale výsledne vypisovanie začína vypisovať od posledného po prvý riadok. Tac nevypisuje obsah každého riadku opačne, iba mení poradie výstupných riadkov. Meno programu je nazvané analogický voči programu cat.
Implementácie.
Príkaz alebo program je implementovaný v GNU coreutils alebo v BusyBox.
Príklad.
&lt;SyntaxHighlight lang="bash"&gt;$ echo -e "jeden\ndva\ntri"
jeden
dva
tri
$ echo -e "jeden\ndva\ntri" | tac
tri
dva
jeden
$&lt;/SyntaxHighlight&gt;
Veronika Strapková

Veronika Strapková (* 11. jún 1990, Bratislava) je slovenská herečka. Študovala na VŠMU v Bratislave. Ovláda slovenčinu, maďarčinu a angličtinu. 11. novembra 2016 vydala svoj hudobný album s názvom "Puzzle".
Pevnosť Boyard (rozlišovacia stránka)

Pevnosť Boyard môže byť:
Ťažký vodopád

Ťažký vodopád (poľ. "Ciȩżka Siklawa"; pred rokom 2007 aj "Český vodopád") je puklinový vodopád v Ťažkej doline vo Vysokých Tatrách.
Poloha.
Vodopád sa nachádza na vodnom toku Ťažký potok, poniže výtoku Ťažkého potoka z Ťažkého plesa (), v spodnej časti Ťažkej doliny, na severnej strane Vysokých Tatier v katastrálnom území obce Tatranská Javorina, okres Poprad. Nachádza sa v krajinársky osobitne cennom a zachovanom prostredí národného parku TANAP.
Vodopád s výškou cca 10 m padá z výrazného strmého cca 300 m vysokého skalného prahu, ktorým Ťažká dolina spadá do Bielovodskej doliny. Nachádza sa v nadmorskej výške Vodopád je na horninovom podloží granodiorit a jeho genetický typ je glaciálny, puklinový. Hydrologické poradie je 3-01-01-001.
Názov.
Geografický názov Ťažký vodopád je odvodený z názvu doliny Ťažká dolina, ktorou preteká Ťažký potok a na ktorom leží vodopád. Názov Ťažkej doliny má motiváciu podľa jej ťažkej prístupnosti kvôli nutnosti najprv prekonať strmý, náročne priechodný skalný prah.
Prístup.
K vodopádu nevedie turistický značkovaný chodník, v sprievode horského vodcu je ale možné vodopád navštíviť.
Východne od vodopádu prechádza Bielovodskou dolinou modrá turistická značka, ktorá je verejnosti prístupná vrátane vysokohorských sediel v období od 16. júla do 31. októbra. Po tomto chodníku sa možno priblížiť k vodopádu na dohľad (na vzdialenosť cca 550 m), pričom vidno časť vodopádu v hornej časti pásma lesa.
Megan Thee Stallion

Megan Jovon Ruth Pete (* 15. február 1995), známa pod umeleckým menom Megan Thee Stallion, je americká reperka, speváčka a skladateľka. Pochádza z Houstonu v Texase. Do popredia sa prvýkrát dostala vďaka svojim hudobným videám na sociálnych sieťach ako je Instagram.
Megan Thee Stallion podpísala zmluvu s vydavateľstvom 300 Entertainment v roku 2018, pod ktorým vydala mixtape "Fever" (2019), EP "Suga" (2020) a debutový štúdiový album "Good News" (2020); pričom všetky dosiahli umiestnenie v prvej desiatke albumového rebríčka "Billboard" 200. Jej singel „Savage (Remix)“, na ktorom spolupracovala s Beyoncé a tiež „WAP“, ktorý vydala spolu s Cardi B, sa dostali na prvé miesto v americkom "Billboard" Hot 100. Singel „WAP“ sa umiestnil na vrchole hitparád vo viacerých krajinách.
Počas svojej kariéry získala Megan Thee Stallion niekoľko ocenení, vrátane dvoch ocenení BET Awards, piatich BET Hip Hop Awards, dvoch MTV Video Music Awards, "Billboard" Women in Music Award a troch cien Grammy. Na 63. ročníku udeľovania cien Grammy sa stala prvou ženskou hip hopovou umelkyňou, ktorá získala cenu pre najlepšieho nováčika, čo sa naposledy podarilo Lauryn Hill v roku 1999. V roku 2020 ju časopis "Time" zaradil medzi 100 najvplyvnejších ľudí na svete.
Osobný život.
Megan Thee Stallion sa zmienila o tom, že je súčasťou kreolov vo svojich skladbách „Cocky AF“ a „Freak Nasty“, ako aj v tweete v septembri 2017. Jej matka, Holly Thomas, zomrela v marci 2019 na dlhotrvajúci rakovinový nádor na mozgu a jej stará mama zomrela v tom istom mesiaci. Spomenula smrť svojej matky (Ever since my mama death, 2019) na začiatku svojej piesne „Flip Flop“ z druhého štúdiového albumu Traumazine, ktorý vyšiel 12. augusta 2022. Okrem toho, že Meganina babička pôsobila ako jej manažérka, bola veľký vplyv na jej rozhodnutie študovať zdravotnú administratívu a tiež pomohol podporiť jej cieľ zriadiť zariadenia asistovaného bývania v jej rodnom meste Houston.
Má šesť psov: troch francúzskych buldogov menom 4oe (vyslovuje sa Štyri), Dos a Oneita; Cane Corso s názvom X; Pitbull menom Päť; a pes Merle menom Six.
Je veľkým fanúšikom anime a jej obľúbené sú Attack On Titan, My Hero Academia, Black Clover a Naruto.
Megan Thee Stallion potvrdila svoj vzťah s kolegom rapperom Pardison Fontaine cez Instagram Live 19. februára 2021.
Je otvorene bisexuálna.
Diskografia.
Štúdiové albumy
Sleep (Unix)

sleep je príkaz v Unixe, Unix-like a ďalších operačných systémoch, ktorý pozastaví („uspí“) vykonávanie procesu na určený čas. Používa sa typicky v skriptoch alebo sekvenciách príkazov, zadávaných z príkazového riadku.
Popis.
Proces, ktorý príkaz zavolá, zastaví svoje vykonanie minimálne na čas, zadaný ako parameter. Bez bližšej špecifikácie je čas interpretovaný ako počet sekúnd, je však možné zadať aj počet minút, hodín alebo dní.
codice_1 pre Unix-like systémy je súčasťou X/Open Portability Guide od 2. vydania z roku 1987. Prevzatý bol do prvých verzií POSIX a Single UNIX Specification. Prvýkrát bol zahrnutý v Unix Version 4.
Verziu codice_1, ktorá je súčasťou GNU coreutils, napísali Jim Meyering a Paul Eggert. Príkaz je tiež dostupný v shelli systému OS-9, v KolibriOS Shell, a súčasťou FreeDOS package group "Utilities". Verzia, ktorá je vo FreeDOS, je od Trane Francks a licenciovaná pod GPL.
Príkaz codice_1 je tiež súčasťou ASCII "MSX-DOS2 Tools" pre MSX-DOS verzie 2.
V PowerShell je codice_1 preddefinovaný ako alias na codice_5 cmdlet, ktorý slúži na rovnaký účel. Microsoft tiež poskytuje codice_1 ako utilitu v balíku "Resource Kit Tools" pre Windows. Inou natívnou verziou je príkaz codice_7, ktorý je súčasťou aktuálnych vydaní Windows.
Príkaz bol tiež portovaný do operačného systému IBM i pre IBM Power Systems.
Použitie.
 sleep N
kde N je nezáporné celé číslo, udávajúce časový interval v sekundách. Niektoré implementácie povoľujú zadávať N ako desatinné číslo.
Príklady.
 sleep 30 # počká 30 sekúnd
 sleep 18000 # počká päť hodín
GNU sleep.
 sleep 3h ; mplayer foo.mp3 # počká 3 hodiny a prehrá foo.mp3
Volania sleep 5h30m a sleep 5h 30m nie sú správne, nakoľko sleep očakáva len jednu číselnú hodnotu a jeden typ. Napríklad sleep 5.5h (zadaný ako desatinné číslo) je správny. Použiť sa dá aj nasledujúca sekvencia volaní:
 sleep 5h; sleep 30m # počká 5 hodín, a potom ďalších 30 minút
GNU implementácia sleep (súčasť coreutils; používaná napríklad v Linuxe) umožňuje zadať hodnotu ako desatinné číslo alebo odovzdať viacero hodnôt, v tomto prípade teda bude fungovať aj vyššie uvedené sleep 5h 30m (hodiny a minúty je potrebné oddeliť medzerou).
Medzi možné využitia sleep patrí naplánovanie úloh, ktoré sa spustia neskôr. Napríklad na odloženie stiahnutia veľkého súboru na obdobie, kedy bude zdieľané pripojenie využívať menej používateľov.
Gy (digraf)

Gy je digraf vyskytujúci sa v maďarskom jazyku. Je trinástym písmenom maďarskej abecedy. Vyslovuje sa ako slovenské "ď", napr.: gyík [had], gyors [rýchly] alebo ágy [posteľ].
Dlhá verzia písmena sa prejavuje zdvojením len prvej spoluhlásky, napr.: meggy [višňa] alebo poggyász [batožina]. Vyslovuje sa ako slovenské "ďď". Pri delení takéhoto slova sa celé písmeno zdvojuje, napr.: megy-gyes [višňový] alebo pogy-gyásszal [(s) batožinou]. Výslovnosť písmena/písmen v takomto slove je rovnaká, "ďď".
Poľný španiel

Poľný španiel je psie plemeno pochádzajúce zo Spojeného kráľovstva. V systematike FCI sa radí do 8. skupiny . 
Boli pôvodne vyšlachtené ako výstavné psy čiernej srsti koncom 19. a začiatkom 20. storočia. V polovici 20. storočia však boli prestavané ako pes s dlhými nohami, ktorý bol vhodnejší na použitie v teréne. Teraz sú považované za vzácne psie plemeno. 
Môžu byť dobrými rodinnými psami a majú trpezlivosť s deťmi, ale môžu vyžadovať nejaký účel, či už je to lov alebo agilita, aby sa zabránilo tomu, že sa začnú nudiť a ničiť. 
Dĺžka života: 10 – 12 rokov.
Povaha.
Poľné španiele sú známe ako výnimočne uvoľnené, aktívne, citlivé a nezávislé a prejavujú svoju lásku k životu v úzkom, pravidelnom kontakte so svojím majiteľom. 
História.
Poľný španiel bol pôvodne vyvinutý na výstavný kruh. V 70. rokoch 19. storočia bol Poľný španiel veľmi úspešný vo výstavnom kruhu so svojou rozmanitosťou; vyústilo to však do psa, ktorý bol takmer rovnaký ako Susesexský španiel, s výnimkou samotnej hlavy. 
Do roku 1909 bola priemerná hmotnosť poľného španiela 16 - 20 kg. K ďalšiemu miešaniu plemena došlo so zavedenými prvkami Baseta. Objavili sa rôzne problémy s genetickým zdravím a boli podniknuté kroky na nápravu problémov v rámci plemena. Anglický špringeršpaniel sa používal na zavedenie zdravších prvkov do plemena a výsledkom bol dlhonohý poľný španiel, ktorého dnes poznáme. 
Poľný španiel zostáva vzácnym plemenom, dokonca aj vo Veľkej Británii. V roku 2009 bolo v Kennel Clube zaregistrovaných celkom 51 poľných španielov a od roku 2000 sa ustavične zmenšuje. Zo všetkých plemien španielov registrovaných v The Kennel Club má poľný španiel najnižší počet registrovaných medziročne, pričom na druhom mieste bol Sussexský španiel so 60 registráciami v roku 2009. To je porovnanie s Anglickým špringeršpanielom s 12 700 a Anglickým kokeršpanielom s 22 211 registráciami v roku 2009. 
Opis.
Vzhľad.
Štandardná veľkosť poľného španiela je 41– 48 cm vysoký v kohútiku a hmotnosť medzi 16–27 kg. Toto ho zhruba zaraďuje medzi Anglického kokeršpaniela a Anglického špringeršpaniela. Jeho srsť je dodávaná v jednofarebných odtieňoch čiernej a hnedej farby. 
Majú stredne dlhú samostatnú srsť bez podsady. Osrstenie kožušiny sa objavuje na hrudníku, bruchu, ušiach a na zadnej strane nôh. Srsť nie je taká ťažká ako u kokeršpanielov, ale vyžaduje si starostlivosť, aby sa zabránilo objaveniu podložiek v srsti. Kupírovanie chvostov je zakázané v mnohých krajinách, pre pracovné zvieratá však existuje výnimka. 
Zdravie.
Existuje niekoľko očných stavov, ku ktorým má poľný španiel predispozíciu. Patrí sem katarakta, atrofia sietnice a dysplázia sietnice. Dysplázia bedrového kĺbu sa objavila iba v britských líniách poľných španielov. Kennel Club a Britská veterinárna asociácia dôrazne odporúčajú, aby chovatelia Poľného španiela testovali oči a bedrové kĺby. V zdravotnom prieskume, ktorý uskutočnil Kennel Club, bola hlavnou príčinou smrti u poľných španielov rakovina, druhou najčastejšou príčinou bola staroba. Zistilo sa, že stredná dĺžka života tohto plemena bola 11 rokov a 8 mesiacov, čo je o 5 mesiacov viac ako stredný vek pre všetky plemená psov.
Ny (digraf)

Ny je digraf vyskytujúci sa v maďarskom jazyku. Je dvadsiatym tretím písmenom maďarskej abecedy. Vyslovuje sa ako slovenské "ň", napr.: nyak [krk], nyomda [tlačiareň] alebo lány [dievča].
Dlhá verzia písmena sa prejavuje zdvojením len prvej spoluhlásky, napr.: asszonny [žena]. Vyslovuje sa ako slovenské "ňň". Pri delení takéhoto slova sa celé písmeno zdvojuje, napr.: asszony-nyal [so ženou]. Výslovnosť písmena/písmen v takomto slove je rovnaká, "ňň".
Elektrická jednotka 495.95

Elektrická jednotka 495.95 je ozubnicová elektrická úzkorozchodná jednotka pre kombinovaný adhézny a ozubnicový pohon vyrábaná firmou Stadler Rail, ktorú používa Železničná spoločnosť Slovensko v sieti Tatranských elektrických železníc od roku 2021.
História.
Jednotky radu 495.95 od roku 2022 nahradili dosluhujúce jednotky ozubnicovej železnice 405.95, ktoré zaisťovali dopravu na ozubnicovej železnici Štrba – Štrbské Pleso od roku 1970. Výberové konanie na dodávku piatich kusov vyhrala švajčiarska spoločnosť Stadler Rail. Súprava je postavená na báze jednotky Stadler GTW 2/6 a je schopná prevádzky na tratiach ozubnicovej železnice (OŽ) ako aj na tratiach Tatranských elektrických železníc (TEŽ). 
Prvá jednotka bola do depa Poprad dodaná v januári 2021. Po sérii testov boli jednotky schválené a uvedené do pravidelnej prevádzky - najskôr na tratiach TEŽ a neskôr aj na trati ozubnicovej železnice. 
Charakteristika.
Jednotka sa skladá z troch článkov. Stredného motorového "kontajnera" a riadiacich vozňov. Maximálna rýchlosť jednotky je , napájaná je jednosmerným napätím 1500 V. Riešenie jednotky vychádza z elektrickej jednotky ABeh 2/6, ktorú prevádzkuje švajčiarska spoločnosť MVR GoldenPass.
Priestor pre cestujúcich je v usporiadaní 2+2, vybavený klimatizáciou.
Prevádzka.
Jednotky sú prevádzkované na tratiach:
Pred ich zaradením do prevádzky museli Železnice Slovenskej republiky ako správca infraštruktúry pristúpiť ku rozsiahlej rekonštrukcii trate medzi Štrbou a Štrbským Plesom.
Cesta III. triedy 2172 (Slovensko)

Cesta III. triedy číslo 2172 ("III/2172", staré číslo "III/065034") je cesta III. triedy na Slovensku v okrese Turčianske Teplice. Jej celková dĺžka je 0,495 km. 
Priebeh.
Začína sa cestnou križovatkou v s cestou III/2171 v obci Sklené, pri autobusovej zastávke "Sklené, rázcestie k železničnej stanici". Pokračuje najprv na západ, pomedzi rodinné domy, následne sa zvrtáva na juh a stúpa k železničnej stanici Sklené pri Handlovej, kde končí.
Stav.
Podľa údajov z roku 2008 bola cesta na úseku dlhom 0,93 km (18,8 % priebehu) vo veľmi dobrom stave a na zvyšnom úseku – 0,402 km (81,2 % priebehu) v stave nevyhovujúcom.
Tour La Marseillaise

Tour La Marseillaise je mrakodrap nachádzajúci sa na predmestí Marseille v štvrti "Euroméditerranée".
Táto veža je druhou najvyššou kancelárskou vežou v meste Marseille. Navrhol ju architekt Jean Nouvel.
S výškou 136 m je to piata najvyššia provinčná veža po dvoch vežiach Lyonu, Tour Incity (200 m), Tour Part-Dieu (165 m), "Tour CMA CGM" v Marseille (145 m) a "Tour Bretagne" v Nantes.
Ty (digraf)

Ty je digraf vyskytujúci sa v maďarskom jazyku. Je tridsiatym tretím (v skrátenej verzii) a tridsiatym štvrtým (v rozšírenej verzii) písmenom maďarskej abecedy. Vyslovuje sa ako slovenské "ť", napr.: tyúk [sliepka].
Dlhá verzia písmena sa prejavuje zdvojením len prvej spoluhlásky, napr.: pettyes [bodkovaný]. Vyslovuje sa ako slovenské "ťť". Pri delení takéhoto slova sa celé písmeno zdvojuje, napr.: pety-tyes [bodkovaný]. Výslovnosť písmena/písmen v takomto slove je rovnaká, "ťť". Písmeno sa na začiatku slova objavuje len v jednom základnom slove - tyúk [sliepka] a z toho odvodených, napr.: tyúkfarm [slepačia farma], atď.
Tajná cirkev

Tajná cirkev (tiež podzemná cirkev, skrytá cirkev, ) predstavuje všeobecné označenie aktivít miestnej cirkvi, ktoré z dôvodu prenasledovania kresťanov v danej krajine nemôžu byť vykonávané verejne. Podľa miery represií je v tajnosti časť (napr. teologické štúdiá, výchova mládeže, vydávanie samizdatovej literatúry, vedenie náboženských spolkov či neformálnych komunít) alebo celá činnosť cirkvi (vrátane svätenia kňazov a biskupov). Navonok býva tajná cirkev označovaná ako súkromná náboženská aktivita.
Činnosti zaraďované medzi aktivity skrytej cirkvi sa dajú dohľadať najprv u prvotných kresťanov v Jeruzaleme, potom v antickom Ríme, neskôr u prenasledovaných veriacich naprieč dejinami až po prenasledovanie veriacich v Japonsku počas 17.-19. storočia, Mexiku začiatkom 20. storočia, v Španielsku počas občianskej vojny, v krajinách východoeurópskeho komunistického bloku v 2. polovici 20. storočia a v súčasnosti v Čínskej ľudovej republike. Skryté cirkevné štruktúry v niektorých krajinách pretrvávajú doposiaľ, vrátane Slovenska a Česka.
Skrytá cirkev v Československu.
Dejinný vývoj.
Počiatky fungovania skrytej cirkvi na území ČSR je možné dohľadať už v období Prvej Slovenskej republiky v práci kňaza Tomislava Kolakoviča. Rozvinutie skrytej cirkvi súvisí najmä s tajnou jezuitskou líniou biskupských svätení (od roku 1951), ktorá odovzdala apoštolskú postupnosť aj nejezuitským biskupom v roku 1967. Od tohto času sa skrytá cirkev na našom území delila na viacero vetiev: jezuitskú (rehoľnú) vetvu, gréckokatolícku vetvu a skrytú cirkev Koinotés.
Aktivity.
František Mikloško, pochádzajúci z jezuitskej línie, definoval tajnú cirkev v bývalom Československu ako „“všetko zo života cirkvi, začo hrozí zo strany štátu perzekúcia. Prednostne do nej patrili mužské a ženské rehole, ale súčasťou tajnej cirkvi boli tiež kňazi v pastorácii, ktorí, napríklad, rozmnožovali na farách samizdaty, dávali mladým ľuďom na chatách duchovné cvičenia a podobne“.
V rámci skrytej cirkvi v Československu boli vysvätené desiatky vlastných tajných biskupov aj stovky kňazov. Na Slovensku bolo vysvätených asi 150 rehoľných a približne rovnaký počet nerehoľných kňazov. Tajní kňazi z gréckokatolíckej vetvy a z Koinotés boli väčšinou ženatí. V týchto vetvách boli ženatí aj niektorí biskupi a svätenie na diakonát i presbyterát prijalo aj niekoľko žien.
Zs (digraf)

Zs je digraf vyskytujúci sa v maďarskom jazyku. V skrátenej verzii maďarskej abecedy je štyridsiatym písmenom, naopak v rozšírenej verzii štyridsiatym štvrtým. Vyslovuje sa ako slovenské "ž", napr.: zsák [taška].
Dlhá verzia písmena sa prejavuje zdvojením prvej spoluhlásky, napr. rúzzsal [(s) rúžom], no takáto podoba písmena sa objavuje len v skloňovaných slovách (ragozott szavak). Pri delení takéhoto slova sa celé písmeno zdvojuje, napr.: rúzs-zsal [(s) rúžom]. Výslovnosť písmena/písmen v takomto slove je rovnaká, "žž".
Ly (digraf)

Ly je digraf vyskytujúci sa v maďarskom jazyku. Je dvadsiatym písmenom maďarskej abecedy. Vyslovuje sa ako slovenské "j", napr.: lyuk [diera].
Dlhá verzia písmena sa prejavuje zdvojením len prvej spoluhlásky. Vyslovuje sa ako slovenské "jj". Pri delení takéhoto slova sa celé písmeno zdvojuje. Výslovnosť písmena/písmen v takomto slove je rovnaká, "jj". Písmeno sa na začiatku slova objavuje len v jednom základnom slove - lyuk [diera] a z toho odvodených, napr.: lyukas [deravý], atď.
Gitega

Gitega je hlavné a druhé najväčšie mesto východoafrického štátu Burundi. Gitega bola hlavným mestom Kráľovstva Burundi. Po jeho zániku sa hlavným mestom stala Bujumbura a v roku 2018 bolo rozhodnuté o presune centrálnej administratívy späť do Gitegy. Gitega leží na rieke Luvironza. Sídli tu katolícka arcidiecéza.
Otcovia a dcéry

Otcovia a dcéry je americko-taliansky dramatický film z roku 2015. Film režírovala Gabriele Muccino a v hlavných úlohách hrajú Russell Crowe, Amanda Seyfried, Jane Fonda a Bruce Greenwood.
Film rozpráva príbeh o držiteľovi Pulitzerovej ceny Jakeovi, ktorý má manželku a dcéru. V jeden večer však majú dopravnú nehodu, pri ktorej mu zomrie manželka. Nehoda Jakea poškodila mozog a jeho dcéra je vychovávaná blízkou rodinou. Film sa zameriava na striedajúce segmenty minulosti, prítomnosti a neskôr budúcnosť vzťahu medzi otcom s dcérou.
RX J1856.5−3754

RX J1856.5−3754 (označovaná niekedy ako RX J185635−3754 či RX J185635−375a) je neďaleká neutrónová hviezda, ktorá sa nachádza v súhvezdí Južná koruna. Vzdialenosť 400 svetelných rokov z nej robí najbližšiu neutrónovú hviezdu, aká bola do súčasnosti objavená. RX J1856.5−3754 je jednou z ďalších siedmich neutrónových hviezd, ktoré tvoria "Veľkú sedminu" - skupinku mladých, izolovaných neutrónových hviezd nachádzajúcich sa 400 - 1600 svetelných rokov od Zeme.
Independent Spirit Awards

Independent Spirit Awards (skrátene Spirit Awards a pôvodne známe ako FINDIE alebo Friends of Independents Awards) je ocenenie venované nezávislým filmárom, založené v roku 1984.
Udeľovanie cien sa koná vo vnútri stanu na parkovisku na pláži v Santa Monice v Kalifornii, zvyčajne deň pred udeľovaním Oscarov (od roku 1999; pôvodne v sobotu predtým). Šou sa vysiela naživo na stanici IFC, ako aj na Hollywood Suite v Kanade a A&amp;E v Latinskej Amerike.
Kandráč

Kandráč/Kandráčová je priezvisko vyskytujúce sa najmä v okresoch Spišská Nová Ves, Trebišov, Sabinov, Prešov a aj v mestách Košice, Trebišov a Zvolen.
V Česku je to najmä v okresoch Králiky a Vsetín.
Slovo „kandrač, kandraty“ znamená v spišskom nárečí „druh brava, kučeravý človek, kučeravý“.
Prvý zdokumentovaný výskyt tohto priezviska je z 5. storočia – Svätý Candres, z územia dnešného Maastrichtu (Holandsko).
Bornholm

Bornholm je dánsky ostrov v Baltskom mori, na východ od zvyšku Dánska, na juh od Švédska, na severovýchod od Nemecka a na sever od Poľska. Na ostrove s rozlohou 588,36 štvorcových kilometrov žilo k 1. aprílu 2020 celkovo 39 439 obyvateľov. Hlavným mestom ostrova je prístav Rønne.
Medzi hlavné ekonomické aktivity Bornholmu patrí mliekarenstvo a umelecký a remeselný priemysel, ako je výroba skla a keramiky s využitím miestnej hliny. Turizmus je dôležitý počas letných mesiacov. Na ostrove sa nachádza veľa dánskych okrúhlych kostolov.
Ostrov je vďaka svojmu počasiu známy ako solskinsøen (ostrov slnka) a vďaka svojej geológii ako klippeøen (ostrov skál). Okrem južného pobrežia ostrov pozostáva zo žuly. Teplo z leta sa ukladá v skalných útvaroch a počasie je až do októbra dosť teplé. V dôsledku podnebia môže na ostrove lokálne rásť miestna odroda figy, známa ako bornholmský diamant. Topografiu ostrova tvoria dramatické skalné útvary na severe (na rozdiel od zvyšku Dánska, kde sú väčšinou mierne zvlnené kopce), ktoré sa zvažujú nadol k borovicovým a listnatým lesom (veľmi postihnuté búrkami v 50. rokoch) a rovinatá poľnohospodárská oblasť a piesočnaté pláže v na juhu.
Bornholm má strategickú polohu v Baltskom mori a po stáročia sa oň viedli boje. Spravidla mu vládlo Dánsko, ale aj Švédsko a nemecký Lübeck. Zrúcanina Hammershus na severozápadnom cípe ostrova je najväčšou stredovekou pevnosťou v severnej Európe, ktorá svedčí o dôležitosti jeho polohy. Tento ostrov a súsostrovie Ertholmene sú jedinou súčasťou Dánska východne od Öresundu. Dánsko stratilo ostrov v prospech Švédska v roku 1658, ale znovu ho nadobudlo v roku 1660 po lokálnej vzbure.
II. stupeň ochrany

II. stupeň ochrany prírody na Slovensku zakazuje oproti I. stupňu ochrany vjazd a státie s motorovým vozidlom, motorovou trojkolkou, motorovou štvorkolkou, snežným skútrom alebo záprahovým vozidlom, najmä vozom, kočom alebo saňami, na pozemky za hranicami zastavaného územia obce mimo diaľnice, cesty a miestnej komunikácie, parkoviska, čerpacej stanice, garáže, továrenského, staničného alebo letištného priestoru.
III. stupeň ochrany

III. stupeň ochrany prírody na Slovensku zakazuje oproti II. stupňu ochrany navyše:
IV. stupeň ochrany

IV. stupeň ochrany prírody na Slovensku zakazuje oproti III. stupňu ochrany navyše:
V. stupeň ochrany

V. stupeň ochrany prírody na Slovensku zakazuje oproti IV. stupňu ochrany navyše:
Draždiak-Veľký

Draždiak-Veľký je lokalita v miestnej časti Zrkadlový háj v mestskej časti Petržalka v Bratislave.
Ohraničuje ho na západnej a južnej strane Chorvátske rameno, na severovýchodnej strane cesta v predĺžení Starhradskej ulice.
Obsahuje predovšetkým jazero Veľký Draždiak a výstavbu na jeho západnom a južnom brehu.
Draždiak-Malý

Draždiak-Malý je lokalita v miestnej časti Zrkadlový háj v mestskej časti Petržalka v Bratislave.
Lokalitu ohraničuje Kutlíkova ulica na severe, cesta v predĺžení Starhradskej ulice na juhozápade a Dolnozemská cesta na juhovýchode.
Nachádza sa tu predovšetkým jazero Malý Draždiak a výstavba v severovýchodnej časti lokality.
Draždiak-Antolská

Draždiak-Antolská je lokalita v miestnej časti Zrkadlový háj v mestskej časti Petržalka v Bratislave.
Lokalitu ohraničuje Antolská ulica na juhu a na západe, približne hranica zalesneného územia na severe a Dolnozemská cesta na východe.
Podstatnú časť lokality zaberá Univerzitná nemocnica Bratislava – Nemocnica svätého Cyrila a Metoda s malým jazerom a malú časť zaberá niekoľko bytových domov na severozápade lokality na Antolskej ulici.
Draždiak-Štrkovňa

Draždiak-Štrkovňa je lokalita v miestnej časti Zrkadlový háj v mestskej časti Petržalka v Bratislave.
Ohraničuje ju zo západu Dolnozemská cesta, z juhu Chorvátske rameno, z východu Dunajská cyklistická cesta.
Na juhu lokality sa nachádza chránený areál Chorvátske rameno, v severnej časti prebieha ťažba štrkopiesku.
PSR J0108−1431

PSR J0108−1431 je izolovaný pulzar, ktorý sa nachádza v súhvezdí Cetus približne 424 svetelných svetelných rokov (130 parsekov) od Zeme. Bol objavený v roku 1994 a v súčasnosti je považovaný za veľmi starý pulzar s odhadovaným vekom 166 miliónov rokov a rotačnou periódou 0.8 sekundy. Od roku 2008 je označovaný ako druhý najslabší známy pulzar.
Sz (digraf)

Sz je digraf vyskytujúci sa v maďarskom jazyku. Je tridsiatym prvým (v skrátenej verzii) a tridsiatym druhým (v rozšírenej verzii) písmenom maďarskej abecedy. Vyslovuje sa ako slovenské "s", napr.: szív [srdce], száz [sto] alebo kosz [špina].
Dlhá verzia písmena sa prejavuje zdvojením len prvej spoluhlásky, napr.: kosszal [(so) špinou]. Vyslovuje sa ako slovenské "ss". Pri delení takéhoto slova sa celé písmeno zdvojuje, napr.: kosz-szal [(so) špinou]. Výslovnosť písmena/písmen v takomto slove je rovnaká, "ss".
Filuménia

Filuménia alebo filumenizmus (člen sa nazýva "filumenista") je zberateľská činnosť zbierania a zhromažďovania zápalkových krabičiek.
Známi filumenisti.
Japonec Teiichi Yoshizawa sa zapísal do Guinnessovej knihy rekordov s počtom 90 tisíc nazbieraných zápaliek.
Cs (digraf)

Cs je digraf vyskytujúci sa v maďarskom jazyku. Je piatym písmenom maďarskej abecedy. Vyslovuje sa ako slovenské "č", napr.: csiga [slimák], csere [zmena] alebo Récse [Rača].
Dlhá verzia písmena sa prejavuje zdvojením len prvej spoluhlásky, napr.: Réccsel [(s) Račou]. Vyslovuje sa ako slovenské "čč". Pri delení takéhoto slova sa celé písmeno zdvojuje, napr.: Récs-csel [(s) Račou]. Výslovnosť písmena/písmen v takomto slove je rovnaká, "čč".
Ľudovít Feld

Ľudovít Feld (; * 19. marec 1904, Košice – † 18. máj 1991, Košice) bol slovenský maliar.
Životopis.
Narodil v početnej židovskej rodine. Jeho rodičia, František a Amália Feldovci, mali spolu deväť detí. Feld v 8 rokoch mu bolo diagnostikované hypofyzárne trpaslíctvo. V rokoch 1916 až 1923 začínal umelecky pôsobiť, navštevoval vyššiu reálku kedy a svoje vzdelanie ukončil maturitou. Kreslenie ho vyučoval profesor Samo Oravec. V tom istom čase (1920 – 1925), navštevoval aj kresliarsko-grafickú školu Eugena Króna, ktorá pôsobila pri Východoslovenskom múzeu.
V rokoch 1925 – 1933 študoval grafiku na Akadémii výtvarných umení v Budapešti. Jeho profesormi boli Viktor Olgyai Martika a Nándor Lajos Varga. V roku 1933 sa vrátil do Košíc a stal sa členom "Kazinczyho spoločnosti". V tomto období sa taktiež predstavil spoločnou výstavou s Alžbetou Groszovou a Imrichom Oravcom. V roku 1935 založil súkromnú výtvarnú školu.
Na jeho život mala veľký dopad najmä druhá svetová vojna. V roku 1944 bol deportovaný do koncentračného tábora v Osvienčime. Prežil aj on aj jeho súrodenci Ignác a Frída. Na príkaz neslávne známeho Josefa Mengeleho mal Ľudovít Feld portrétovať osobité typy zajatcov. Pravdepodobne išlo o ľudí, ktorí mali telesný, alebo mentálny hendikep, čím chcel Mengele vykazovať svoju brutálnu činnosť ako „očistu ľudstva“. Po ukončení vojny a jeho návrate z koncentračného tábora žil Ľudovít Feld v Bratislave až do roku 1949. V tom istom roku sa vrátil do Košíc a začal pôsobiť vo výtvarnom spolku s názvom "Svojina". Istý čas žil spolu s Vojtechom Löfflerom.
Od roku 1951 ako člen "Slovenského spolku výtvarných umelcov", absolvoval množstvo výstav, taktiež vyučoval a viedol rôzne kurzy. Veľké výstavy jeho umeleckej tvorby sa konali v roku 1973 vo Východoslovenskej galérii, ale aj v rokoch 1986 a 1989 v "Krajskej organizácii Slovenského zväzu výtvarných umelcov" v Košiciach. Ľudovít Feld zomrel vo veku 87 rokov.
Park a pamätník.
Dňa 23. septembra 2018 bol výtvarníkovi Ľudovítovi Feldovi odhalený pamätník. Pamätník je dielom výtvarníka Jaroslava Begalu a nachádza sa vo Feldovom parku pri nákupnom centre Aupark na ulici Senný trh.
Nemecká abeceda

Nemecká abeceda (resp. nemecké písmo) je abeceda (resp. písmo) používaná na zápis nemčiny. Obsahuje 26 základných písmen; vrátane ẞ je písmen 27, a vrátane ä, ö, ü je písmen 30.
Abeceda vyzerá nasledovne:
Poznámky:
Podrobnosti o výslovnosti pozri v článku fonetika a fonológia nemčiny.
Petržalka-Východ 1

Petržalka-Východ 1 je lokalita v miestnej časti Petržalka-Východ v mestskej časti Petržalka v Bratislave.
Ohraničuje ju zo západu Dunajská cyklistická cesta, zo severu Prístavný most, z juhy lokalita Petržalka-Východ 2 a z východu Dunaj.
Nenachádza sa tu žiadna zástavba. Celú plochy lokality tvorí chránený areál Soví les a Ovsištské rameno Dunaja.
Petržalka-Východ 2

Petržalka-Východ 2 je lokalita v miestnej časti Petržalka-Východ v mestskej časti Petržalka v Bratislave.
Ohraničuje ju zo severu chránený areál Soví les, zo západu Dunajská cyklistická cesta, z východu Dunaj a z juhu lokalita Petržalka-Východ 3.
Nenachádza sa tu žiadna zástavba. Súčastou lokality sú Ovsištské lúky a dunajská pláž Ovsištská riviéra.
Petržalka-Východ 3

Petržalka-Východ 3 je lokalita v miestnej časti Petržalka-Východ v mestskej časti Petržalka v Bratislave.
Ohraničuje ju zo západu Dunajská cyklistická cesta, zo severu lokalita Petržalka-Východ 2, z východu Dunaj a z juhu lokalita Petržalka-Východ 4.
Prevažnú časť územia tvorí prírodná rezervácia Starý háj, Starohájske rameno a Zátoka Zuzana.
Petržalka-Východ 4

Petržalka-Východ 4 je lokalita v miestnej časti Petržalka-Východ v mestskej časti Petržalka v Bratislave.
Ohraničuje ju zo západu Dunajská cyklistická cesta, zo severu lokalita Petržalka-Východ 3, z východu Dunaj a z juhu kataster miestnej časti Jarovce.
Zástavba sa tu nenachádza. Plochu lokality tvorí zalesnené územie a výbežok Jarovského ramena.
Medzierka

Medzierka môže byť:
Medzierka (zaniknutá)

Medzierka bola ulica v Bratislave zhruba od roku 1490 do roku 1970. Názov Medzierka dostala v roku 1921.
Bola paralelná s ulicou Vydrica, úzka a krátka, plnila funkciu časti mestského opevnenia. Ležala oproti bývalej židovskej synagóge pri vyústení dnešnej Panskej ulice na bývalom Rybnom námestí.
V roku 1490 sa uvádza priekopa, 1558 dom, 1601 5 domov, 1605 mreže, ktoré ju oddeľovali od Židovskej ulice, 1650 dane, 1663 rybár, 1699 štvrťový hajtman, 1759 záhrada.
V roku 1761/1762 mala 93 obyvateľov, 1775 7 domov a 14 domácností.
Ako zamestnania sa v roku 1775 uvádzajú obuvník, povozník, sluha, krajčír, výrobca pušného prachu, lodník, obchodník, farbiar hodvábu, studniar a hudobník Jančera.
Vyústením na Rybné námestie prebiehala mýtna čiara. V roku 1880 tu bolo 8 domov, čím sa ukončila výstavba ulice.
Zanikla v spojitosti s asanačnými prácami pri výstavbe nájazdu na Most SNP okolo roku 1970.
Šťučia ulica

Šťučia ulica (do roku 1945 Šťuková ulica) bola ulica v Bratislave asi od roku 1842 do roku 1975.
Nachádzal sa tu hostinec Modrá šťuka. Bola to pôvodná trasa od ulice Vodný vrch k dnešnému nábrežiu arm. gen. Ludvíka Svobodu.
Nachádzala sa tu radová domová zástavba.
Ulica zanikla v súvislosti s výstavbou nájazdu na Most SNP.
Cesta III. triedy 2173 (Slovensko)

Cesta III. triedy číslo 2173 ("III/2181", staré číslo "III/065035") je cesta III. triedy na Slovensku v okrese Turčianske Teplice. Jej celková dĺžka je 0,355 km. 
Priebeh.
Cesta začína odbočkou z cesty I/65 v Hornej Štubni, osade Dvor. Odtiaľ pokračuje smerom do kopca ku železničnej stanici Horná Štubňa, kde končí.
Stav.
Podľa údajov z roku 2008 bola cesta na úseku dlhom 0,355 km (100 % priebehu) v nevyhovujúcom stave.
Konateľ

Konateľ môže byť: